Holland

Niedalande (niedaländisch: Nederland) is a parlamentarische Monarchie und a Tei vom Kinireich vo Niedaland im neadlichn Westeiropa. Des Land grenzt im Noadn und Westn an de Nordsee, im Sidn an Bejgien und im Ostn an Deitschland. Zamma mit Bejgien und Luxnbuag buid Niederlande de Beneluxstooten.

 Holland is de traditionelle Bezeichnung 

Holland is de traditionelle boarische Bezeichnung fian Stoot und wead aa in vui ondan Sprochn (z. B. dänisch, poinisch, estnisch) scho seitm 16. Joarhundat vawendt, obwoi Holland aa de Bezeichnung vo oana Region in am Staat is.

Holland wead sogor teiweis ois Sejbstbezeichnung in Holland vawend und ned nua im Fuassboi (beispuisweis im Schlochtruaf "Hup Holland Hup"). Sowoi de holländische Tourismusindustrie ois aa de iwrige Wiatschoft vamoaktet des Lond praktisch nua ois Holland.

 Gschicht 

Untam Karl V., am Kaisa vom Heiligen Remischen Reich Deitscha Nation und spanischm Kini, wor de Region Tei vo de siebzehn Provinzn vo Holland, wozua aa a Groaßtei vom heitign Bejgien gheat hot. Nachm Erreicha vo da formejn Unabhängigkeit vo Spanien im Joar 1648 san de Hollenda, ois Republik vo de Siem Vaeinigten Niedalandn, zua oana vo de gresstn See- und Wiatschoftsmächtt vom 17. Joarhundat worn. Wearend dera Zeit san Kolonien und Handlspostn auf da ganzn Wejd earicht worn.

Nachdem dam Napoleon des Land kuazfristi beheascht hos, is 1815 des vaeinte Kinireich vo Niadaland entstandn, zua dem aa Bejgien und Luxmburg gheat ham; oi zwoa san spada unabhängig worn.

Des Land is im Easchtn Wejdkriag neutral bliem, im Zwoatn Wejdkriag is' im Mai 1940 vo Deitschland bsetzt und eascht 1945 wieda befreit worn. Nach'm Kriag hod si de Wiatschaft schnej wieda dahoit. Holland wor Grindungsmitglied vo da Benelux-Wiatschaftsunion und aa vo da NATO und da Eiropäischn Wirtschoftsgmoaschaft (und damit aa vo da Eiropäischn Union).

 Eadkunde 

Ummara de Hejftn vom Land san weniga ois oan Meta iwa, oanige sogar untahoib am Meeresspiegel. Da hechste Punkt vom Land, da Vaalserberg im Siidostn, is 321 m hoach. De flachn Gebiete wern durch Deichn vor Stuamflutn gschützt. Teile vo Holland, zum Beispui fast de ganze Provinz Flevoland, wern durch kinstliche Landgewinnung dahoitn, de Gebiete wern Polder gnennt.

De wichtigstn Fliss san Rhein, Waal und Maas.

As Klima is gmäßigt maritim mit kuin Summan und muidn Wintan.

 Provinzn 

Holland gliedat si in 12 Provinzn:

Provinzn (nl.: provincies):

 Drenthe südlich vo Groningen
 Friesland im Noadn
 Groningen
 Flevoland am IJsselmeer
 Gelderland in da Mittn vom Land, sidli vo Overijssel
 Limburg an da Grenz zu Bejgien
 Noadholland (Noord-Holland) im Noadwestn
 Nordbrabant (Noord-Brabant)
 Overijssel siidli vo Drenthe
 Siidholland (Zuid-Holland) siidli vo Noadholland
 Utrecht
 Zeeland

De Provinzn gliedan si in 342 Gmoana (gemeenten) (2023).

Dazua kema no de Iwaseegebiete Niadaländische Antilln und Aruba in da Karibik.

 Politik 
mini|350px|Sitzvateilung noch de Woihn im Joah 2010

Holland is a parlamentarische Monarchie. Das Staatsobahaupt is afgrund da Vafossung de Kinigin, zua Zeit Kinig Willem-Alexander. Offiziell eanennt se an Ministapresidentn und de Minista, zamma formen se de Regiarung.

Des Parlament (Staten Generaal) besteht aus zwoa Kamman, am Untahaus (Tweede Kamer, Zwoate Kamma) und da Senat (Eerste Kamer, Easchte Kamma).

 Wirtschafd 

Holland hod a guat funktionierends, offans Wiatschafdssystem. Seitn 1980a Joarn betreim de Regierungen an wiatschafdsliberalen Kurs. In da Industrie gibts Nahrungsmittel- und chemische Industrie, Erdejraffinierien und de Herstellung vo Elektrogerätn. De moderne und hoach technologisiate Landwirtschafd beschäftigt grad 4% vo de Arbata, tragt aba net schlecht zum Export bei. Holland is nach de USA und Frankreich da wejdweit drittgresste Exporteur vo landwirtschafdliche Erzeugnisse. Holland is Mitbegrinda vo da Euro-Zone.

 Bodnschätze 

Z Holland gibts gressare Eadgasloga. Ba Groningen und in da sidlichn Noadsee wead intensiv gfeadat. Holland belegt Plotz fimf in da wejdweitn Eadgasfeadarung. An da emsländischn Grenz gibts aa a weng Eadej.

 Staatsausgom 

Zwischn 1992 und 2005 wor da Ontei vo de Staatsausgom so vateit:

 Gesundheitssystem ba 31 % 
 Buidungswesn ba 17 % 
 Militär ba 2,7 %

 Bevejkarung 

Holland mit mea ois 400 Eihwohna pro Quadratkilometa oans vo de am dichtestn besiedlten Lända vo dera Wejd.

Es gibt zwoa Amtssprachn, Niadaländisch und Friesisch (nua in da Provinz Friesland im Norden). Danem wean im Norden aa Niadasächsische Dialekte gred.

De wichtigstn Religionen san da Katholizismus (18% im Joar 1999) und da Protestantismus (15%). 63% vo de Hollända san in koana Religionsgemeinschaft.

Af Holland san Menschn aus da gonzn Wejd eigwandat.

De Bevejkarung in Holland mit ausländischa Heakumft (2007)Ois zu oana ausländischn Heakumftsgruppn ghearig wead jede Person gzejt, wo sejm oda wo mindastns a Ejtantei ned z Holland geborn worn is. Quejn: Zentralamt für Statistik, 2007.:
 Staat, Territorium Ozoi ProzentHolland13.187.58680,6%Westliche StaatnAlle eiropäischen, nordamerikanischen und ozeanischen Staaten, auch Japan und Indonesien. Die meisten Einwohner indonesischer Herkunft sind Weiße oda Mischlinge und ihre Nachkommen. Diese Gruppe wurde Ende der vierziger, Anfang der fünfziger Jahren wegen der Unabhängigkeit Indonesiens in de Niederlande „repatriiad“, obwohl viele noch nie in Europa gewesen waren. 1.431.9548,8Indonesien389.940 Deitschland381.186 Belgien112.224 ehemoligs Jugoslawien76.465Vaeinigts Kinireich75.686 Polen51.339 ehemolige Sowjetunion47.450 Italien36.495 Frankreich33.845 USA31.154 iwrige westliche Staatn 196.170 Ned-westliche Staatn1.738.45210,6Surinam333.504 Marokko329.493 Tiakei309.000 Niederländische Antillen und Aruba129.965 China45.298 Irak43.891 Afghanistan37.230 Iran28.969 iwrige ned-westliche Staatn421.502 

 Kuitua 

 Feiadog 

In Holland gibts gor koan Nationalfeiadog, dafia an Kiniginnendog. Im Vagleich zu oin ondan eiropäischn Ländan is da 1. Mai koa Feiadog.
 Datum Nam Boarischa Nam Omeakunga1. Jenna Nieuwjaar(sdag) Neijoar  Freidog voa Ostan Goede VrijdagKorfreidogfia mange a freia DogEaschda Sonndog und Mondog nachm easchtn Frühlingsvoimond Pasen Ostan Ostasonndog und Ostamondog27. Aprui Koningsdag Dog vom KiniGebuatsdog vom Kini Willem Alexander4. Mai Dodenherdenking DodngedenkdogGedenkdog an de Kriagsdodn (koa freia Dog)5. Mai Bevrijdingsdag BefreiungsdogGedenkn on de Befreiung im Zwoaten Wejdkriag (koa freia Dog)39 Dog noch Ostasunda HemelvaartsdagKristi Himmefoart 49 Dog nach Ostasunda Pinksteren Pfingstn Pfingstsunda und Pfingstmonda5. Dezemba Sinterklaasavond oda Pakjesavond Nikolausabend(koa freia Dog) stott Weihnochtn da Dog, wo de Kinda beschenkt wean25. und 26. DezembaKerstmis Weihnochtn 1. und 2. Weihnochtsfeiadog31. DezembaOudjaar, Oudejaarsdag oda Oud en Nieuw (Oid und Nei) Silvester  (koa freia Dog)


Vui wejdberihmte Mola worn NiadaHollända. Des 17. Joarhundat, de Hochzeit vo da Republik, hod groaße Kinstla wia an Rembrandt van Rijn, an Johannes Vermeer oda an Jan Steen hervorbrocht. Aa spada worn Mola wia da Vincent van Gogh und da Piet Mondriaan wejdberihmt.
M. C. Escher is a bekannta Grafika. Aus Holland stamman aa da Erasmus vo Rotterdam und da Baruch Spinoza, aa da Rene Descartes hod do glebt. Aus'm "Goldna Zeitoita" (De Gouden Eeuw) warn de Schriftstella Joost van den Vondel und P. C. Hooft zum nenna. Wichtige Autorn im 20. Joarhundat worn da Harry Mulisch, da Jan Wolkers und da Simon Vestdijk.

 Natua-Sengswiadigkeitn 

 De Hollandse Biesbosch, a Fluss- und Sumpflandschoft
 Keukenhof
 de Nationalparks Hoge Veluwe und Veluwezoom in da Veluwe
 de Natuaschutzgebiete auf Texel
 Reeuwijkse Plassen bei Gouda
 Schiermonnikoog
 De Deltaweake Schutzweare gegn Starmflutn. Baut noch da Stuamflut vo 1953
 Da Nationalpark De Meinweg bei Roermond in da Provinz Limburg

 Beleg 

 Im Netz 

 Netzpräsenz vo da Regierung vo Holland(englisch)
 Netzpräsenz vom Niedaländischen Kenigshaus
 NiedalondeNet.de: Gressts Informationsportei iwa Holland und de deitsch-holländischn Beziahunga, in deitscha Sproch
 Länderprofil vom Statistischn Bundesamt
 CIA Factbook - Netherlands  Länderinformationen vo da CIA (englisch)


Kategorie:Staat in Europa
Kategorie:Mitgliedstaat der Europäischen Union
Kategorie:Mitglied des Europarats